CELEX: C2004/156/17
Language: fi
Date: 2004-06-12 00:00:00
Title: Asia C-192/04: Cour de cassationin (Ranska) ensimmäisen siviiliasioiden jaoston 17.2.2004 tekemällään päätöksellä esittämä ennakkoratkaisupyyntö asiassa Société Lagardère Active Broadcast, Europe 1 communication SA:n oikeusseuraaja, vastaan Société pour la perception de la rémunération équitable (SPRE) ja Gesellschaft zur Verwertung von Leisungsschutzrechten MGB, GVL SARL, Compagnie européenne de radiodiffusion et de télévision (CERT) Europe 1 SA:n osallistuessa oikeudenkäyntiin

12.6.2004   
            
            
               FI
            
            
               Euroopan unionin virallinen lehti
            
            
               C 156/8
            
         Cour de cassationin (Ranska) ensimmäisen siviiliasioiden jaoston 17.2.2004 tekemällään päätöksellä esittämä ennakkoratkaisupyyntö asiassa Société Lagardère Active Broadcast, Europe 1 communication SA:n oikeusseuraaja, vastaan Société pour la perception de la rémunération équitable (SPRE) ja Gesellschaft zur Verwertung von Leisungsschutzrechten MGB, GVL SARL, Compagnie européenne de radiodiffusion et de télévision (CERT) Europe 1 SA:n osallistuessa oikeudenkäyntiin
   (Asia C-192/04)
   (2004/C 156/17)
   Cour de cassation (Ranska) on pyytänyt 17.2.2004 tekemällään päätöksellä, joka on saapunut yhteisöjen tuomioistuimeen 26.4.2004, Euroopan yhteisöjen tuomioistuimelta ennakkoratkaisua asiassa Société Lagardère Active Broadcast, Europe 1 communication SA:n oikeusseuraaja, vastaan Société pour la perception de la rémunération équitable (SPRE) ja Gesellschaft zur Verwertung von Leisungsschutzrechten MGB, GVL SARL, Compagnie européenne de radiodiffusion et de télévision (CERT) Europe 1 SA:n osallistuessa oikeudenkäyntiin, seuraaviin kysymyksiin:
   
               1)
            
            
               Onko silloin kun radiolähetyksiä jäsenvaltion alueelta lähettävä yhtiö käyttää lähiseudulla, mutta toisen jäsenvaltion alueella sijaitsevaa lähetintä, jonka käyttöoikeus on tämän yhtiön enemmistöomistuksessa olevalla tytäryhtiöllä, laajentaakseen ohjelmiensa kuuluvuutta osalle sen kansallista kuulijakuntaa, tämän viimeksi mainitun jäsenvaltion lakia sovelletaan 19.11.1992 annetun direktiivin 92/100/ETY (1) 8 artiklan 2 kohdassa ja 27.9.1993 annetun direktiivin (2) 4 kohdassa säädettyyn kohtuulliseen ja kertaluonteiseen korvaukseen, joka on maksettava kaupallisessa tarkoituksessa julkaistuista äänitteistä, joita on esitetty jälleenlähetetyissä ohjelmissa?
            
         
               2)
            
            
               Jos ensimmäiseen kysymykseen vastataan myöntävästi, onko alkuperäisen lähetyksen lähettäneellä yhtiöllä oikeus vähentää tytäryhtiönsä maksamat summat korvauksesta, jota siltä vaaditaan kaiken valtion alueella havaittavan lähetystoiminnan vuoksi?
            
         
      (1)  Vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19 päivänä marraskuuta 1992 annettu neuvoston direktiivi 92/100/ETY, epävirallinen käännös (EYVL L 346, 27.11.1992, s. 61).
   
      (2)  Tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta 27 päivänä syyskuuta 1993 annettu neuvoston direktiivi 93/83/ETY (EYVL L 248, 6.10.1993, s. 15).